Godaften og velkommen til 2014 NFL Draft.
Det er nu 67. valg i NFL her i 2014,
hvor jeres og mine New England Patriots...
...vælger Jimmy Garoppolo. Quarterback, Eastern Illinois.
Wow. Mike, hvad siger du til det?
Han har hurtige afleveringer, en stærk arm og er atletisk.
Spændende position fra New England Patriots,
når vi tænker på Tom Bradys alder.
At vælge en højt placeret quarterback
giver Tom Brady god grund til at være lidt stødt på manchetterne.
Jimmy.
Tillykke og velkommen til holdet.
Lige efter vi valgte, tænkte jeg: "Wow."
Det var modigt og noget af et træk fra Bill Belichick.
Valget af Jimmy Garoppolo var lidt overrumplende, især for Tom Brady.
Brady havde allerede officielt udtalt, at han ville spille videre for evigt.
Han havde ingen planer om at stoppe, så hvorfor valgte de en quarterback?
Som I ved, har vi jo en quarterback.
Jeg tror, vi som organisation følte, at vi skulle tænke på fremtiden.
Så lad os se, hvad der sker. Men...
Jeg mener, det er bedre at være tidligt ude i forhold til den situation.
Bill, mener du, I sikrer jer at have en reserve på plads?
Eller skal han være efterfølgeren?
Altså, jeg mener... I ved alt om Toms alder og kontrakt.
Alder er jo én ting.
Som træner og en, der står med ansvaret for en organisation,
har jeg altid bestræbt mig på at handle i holdets bedste interesse.
Tak.
Jeg tror, at Bill tænkte, at Tommy var ved at falde af på den.
Jeg kan huske, Bill viste mig forskellig statistik.
Tommys antal kast over 18 meter lå blandt ligaens laveste.
Bill sagde: "Vi skal være klar til at omstille os."
Belichick planlagde exit-strategien,
og Brady gennemskuede straks planen.
Pludselig stod han mindre sikkert, end han havde troet.
Han havde i lang tid frygtet, at nogen ville kunne erstatte ham.
Brady er urolig for, at Garoppolo vil skubbe ham af pinden.
Efter de valgte Jimmy Garoppolo,
blev det mere anspændt mellem Bill og Tom.
Det markerede nok en ændring i deres generelle samarbejdsforhold.
TO ÅR EFTER - TRÆNINGSLEJR, 2016
New England Patriots står klar her på første træningsdag.
Det betyder, at de indledende kampe står for døren,
og holdets fans er mødt talstærkt op for at heppe.
Patriots er kampklar på træningslejrens første dag.
Holdet gør klar til sæsonstart uden Tom Brady.
Han misser de første fire kampe efter hele balladen med Deflategate.
Tom Brady, også kaldet NFL's guldspiller, er nu kendt for noget mindre heldigt.
Han er en af de højest profilerede spillere, NFL har sat i karantæne.
I 2016 var Brady i karantæne den første måned af sæsonen.
LAD BRADY SPILLE
Men han var på træningslejren.
Han havde været hele skandalen igennem med den piftede bold.
Visse parter mente, at Belichick havde ladt ham i stikken.
Nu fik Jimmy Garoppolo så chancen for at vise, hvad han kunne.
Så på mange måder var det lidt anspændt.
Det er holdets første træningsdag. Over 12.000 fans er mødt op.
Alle prøver at få et glimt af Jimmy Garoppolo.
Alle ser på de to quarterbacks, da Jimmy G træder ind.
På træningslejren prøvede de at få Jimmy klar til kamp.
De opdelte de forskellige øvelser til træningen.
Hut!
Flot, Jimmy!
Jeg kunne mærke spændingen i forhold til Tom.
All right, byt side.
Er han for gammel med al furoren omkring ham?
De har valgt hans afløser.
Han blev jo suspenderet.
Det pissede ham af, ikke?
Det er svært at sidde fire kampe over.
Eller prøver du at lade være med at tænke på det?
Jeg prøver bare at forholde mig så positivt, som jeg kan,
i den rolle, de tildeler mig.
Hvordan synes du, Jimmy Garoppolo klarer sig?
- Tak, venner. - Tak, Tom.
Får du flere råd af Tom, da du nu skal spille?
Nej. Det er, som det plejer. Vi passer bare os selv.
Trænerne træner os, og så skal vi bare spille.
Hvad er det bedste råd, Tom har givet dig, i dag eller tidligere?
Det er svært at sige.
- Jeg bliver dig svar skyldig. - Hvad husker du mest?
Hut!
Valget af Garoppolo påvirkede alle omkring Tom.
Jeg husker tydeligt, at en af Bradys venner sagde:
"Tom smadrer ham efter karantænen."
Hut!
Men Jimmy Garoppolo spillede ret imponerende.
Jimmy Garoppolo havde selvtillid og var skråsikker.
Og for at sige det ærligt er Jimmy Garoppolo også en flot mand.
Når han spillede til træning, så han ud til at være klar til at overtage.
Kom så!
Jimmy Garoppolo går for første gang på banen
uden Tom Brady, der først kan spille ved sæsonens femte kamp.
En opsummering af Garoppolo er, han er atletisk,
laver hurtige afleveringer og bevæger sig hurtigt på banen,
men alt det betyder intet, før han spiller en reel kamp.
Nu skal der scores point, okay? Lad os få pointene i hus.
Tredje down ved 15.
Publikum brøler af jubel.
Skulderrysten igen. Garoppolo kyler bolden afsted
til en åben spiller, og Danny Amendola griber bolden.
Var det ikke fantastisk?
Der blev foretaget manøvrer og vundet tid.
Jimmy spillede mod Arizona og startede dermed sæsonen.
Han havde knoklet forud for kampen, og han var bare helt klar.
Jeg tror, alle var ret godt tilfredse med Jimmys præstation.
Tilbage og kaster ned langs sidelinjen.
Chris Hogan er fri til touchdown.
Jeg kan huske, hvordan holdet reagerede og hyldede Jimmy.
Sådan, trut!
Spændingen og entusiasmen.
Det var, som om vi vandt en playoff-kamp, selvom det kun var første uge.
Hvordan klarede Jimmy Garoppolo sig?
De mødte et stærkt Arizona-hold, men overvandt dem.
23-21.
Det var en vigtig sejr. Første uge og kamp i den bedste sendetid.
Da de spillede så præcist, tænkte mange, der så kampen:
"Hallo! Der er noget over ham Jimmy."
Belichick faldt klart for Jimmy G som ung spiller.
Han kan lide ham som person og elsker ham som vordende stjerne.
Jeg tror, de her kunne ane fremtiden.
Jeg er vild med, hvad Garoppolo præsterede.
Det var flot klaret. Hvor er han?
Han er stadig...
Fuck!
Alle tiders. Mange tak.
Kom så!
Kom her!
Det var en flot sejr. Det bygger vi på til næste uge.
Nu er vi sgu i gang. "Team" på tre. En, to, tre!
Team!
Flot klaret. Alle tiders. Det var svært at leve op til.
- Det var ikke let. - Hold fest, hvor var det godt.
Lad mig bare sige, Tom Brady er så godt som færdig.
Det kan ske ved hans næste kamp eller om et år fra nu af,
men han er totalt færdig.
Tom Brady er snart helt ude af spillet.
- Vent lige. - Ja.
Sagde du virkelig, at Tom Brady er færdig?
Medmindre du tror, han har superkræfter.
Ingen quarterback har holdt niveauet, længere end han har gjort.
Det var godt nok en svær tid. Jeg var suspenderet og væk fra holdet.
Man er jo ikke altid enig i beslutningerne, men...
Jeg måtte bare takle det.
UGE 2 AF KARANTÆNEN
Nu ved vi, hvad han skal lave i en af weekenderne i september.
Brady tager tilbage til Ann Arbor for at være æreskaptajn for Michigan,
når Wolverines møder Colorado.
Brady spillede for Michigan fra 1995 til 1999.
Tag godt imod nummer ti, Tom Brady!
Det er længe siden, jeg sidst var i Ann Arbor, og alle sagde:
"Hvor tit kommer du til Michigan?"
"Jeg spiller hvert efterår, så jeg har aldrig tid til et besøg."
At Brady tog til Michigan, mens han var suspenderet,
syntes jeg, var lidt interessant.
Han havde et småbittert forhold til universitetet,
for han følte lidt, at de ikke altid tog lige varmt imod ham,
selvom han altid havde knoklet for dem.
Sådan er det tit for Brady.
Han skulle altid bevise sit værd.
21 ÅR FØR - 1995
Afsted! Kom så, Brady. Hurtigt!
Hold op med at spille smart. Få så varmet op.
Da jeg først kom til Michigan, fik jeg godt nok lidt stryg.
Det var en hård oplevelse, og konkurrencen var benhård.
Jeg vidste sgu ikke, om jeg skulle spille, vel?
Giv dig bedre tid, og løft benene.
Tommy og jeg læste sammen, og jeg kan huske,
jeg mødte en tynd, høj nørd fra Californien.
Det slog mig med det samme, hvor flink han var.
Han var supervenlig og høj.
Jeg kan lide mine høje venner, for jeg er lav.
Han var lavt rangeret quarterback, så det var før "Tommy-feberen".
Ingen vidste, hvem han var, men Tommy knoklede bare løs.
Efter tre års tid fik han endelig positionen og startede som quarterback.
Senior-quarterback Tom Brady fører Wolverines på banen.
På femte år har han fortjent positionen.
Hans hold værdsætter ham og har gjort ham til anfører.
Mit hold gjorde mig til anfører, så jeg vidste, de troede på mig som leder.
Men træneren foretrak en anden spiller, Drew Henson.'
Der er Drew Henson. Det er en svær beslutning.
Der er to velkvalificerede quarterbacks.
Han var en dygtig spiller og atlet.
Han var hurtigere og stærkere end mig. Sværere at fange. Han kastede bedre.
Træner Carr sagde: "Tom, du starter på banen i kampene.
Drew kommer og spiller ind i mellem."
Og så ville han vælge den bedste kaster.
Hvem starter som quarterback? Hvad tid starter kampen?
LLOYD CARR CHEFTRÆNER, MICHIGAN
Er det 15:30? Så får vi at se der.
Der har vi Drew Henson.
Han kaster første bold, og der er krudt i den arm.
Han kom på banen, og alle jublede. "Drew Henson!"
Det var en hård oplevelse.
Jeg glemmer aldrig en af pressedagene på Michigan.
Alle spillerne skrev autografer til vores fans.
Der var en fest på banen.
Drew Hensons kø strakte sig halvvejs ned ad hele banen.
Så mange ville have hans autograf.
På en time, hvor jeg sad sammen med Tommy, skrev han højst fem autografer.
En af dem var til min niece.
Det bedste ved det var, at Tom holdt øje med Drew Hensons kø.
Og hvis I kender...
Vi har sikkert nævnt Tom Bradys dødsblik.
Det dødsblik blev nemlig født her.
Publikum viser, at de har set Henson gå på banen.
Stakkels Tom Brady. Det må gøre nas at blive taget af banen.
Han ser ikke for munter ud.
Her er en spiller, der hele livet har følt sig forbigået.
Fra college til hele valgprocessen.
Brady ville altid føle sig som ham, der ikke blev valgt.
PATRIOTS MOD CLEVELAND BROWNS TOM BRADY TILBAGE EFTER SUSPENDERING
Alle har glædet sig.
Det er femte NFL-uge, og Tom Brady er tilbage som quarterback.
Overrasker det dig, at en 39-årig er i stand til det?
Hvornår indhenter tidens tand ham mon?
Jeg mener... Vil Tom Brady her i første kamp,
efter han sagde, han blev uretfærdigt straffet...
Han har set holdet spille allerede og hørt meget om Garoppolo,
som kaldes den fremtidige quarterback...
Så vil Tom Brady være motiveret?
I den grad.
Kom så.
Taber!
Din snyder!
Din snyder! Du er for ringe!
Jeg var selv meget opsat på at bevise mit værd og gøre mig fortjent igen.
Ignorer dem. Ud på banen og vis, hvad vi kan.
Nu får de røvfuld, venner!
Han følte jo, ligaen var ude efter ham.
Din snyder!
Dem uden for Boston hadede ham endnu mere.
Se ham lige! Den opblæste nar!
Det er en del af hans identitet.
Man kan tjekke bolde og oppumpningen så meget, man vil.
Det er lige meget, for vi er her for at vinde og går ingen steder.
Den sæson var som en sang af Taylor Swift.
Han anlagde samme trodsige holdning.
Det var en FEA-sæson.
FEA?
"Fuck 'em all". Det sagde jeg i lang tid. De hepper alligevel ikke på os.
Brady med en lang aflevering til Chris Hogan nede ad banen.
Brady kaster mod mållinjen. Touchdown.
Han er allerede i en liga for sig.
Jeg er hunderæd for Brady lige nu.
Man kan se, at han var pissearrig.
Kom så! Nu vinder vi hele lortet, ikke?
Vi tænkte, at kongen var tilbage. Nu kommer han.
Vi kunne se, han var arrig og kampklar.
Perfekt fra Brady.
Undervurder aldrig en, der vil bevise noget.
En, der spiller med en vis vrede og mærkbart raseri.
I målzonen og touchdown.
Med et behov for gengældelse.
Din snyder!
Brady er en taber!
Tom kaster langs venstre langside til Gronkowski og mod mållinjen.
Godt klaret, TB! Skideflot!
Flot kastet!
Tom var helt eventyrlig den sæson.
Skide røvhuller.
Sæsonen er færdig for de røvhuller.
Men Belichick var jo, som han var,
så han havde højere standarder for Tom end for alle andre.
Spillede han over din forventning? Eller som du forventede?
Vi forventer at gå på banen, præstere godt som hold og vinde kampen.
Følte Tom manglen på respekt? Ja, det tror jeg.
Jeg ville ikke behandles anderledes, men jeg ville have en vis respekt.
Især som voksen mand.
Men for Tom Brady betyder det,
at der nu fyres op under et bål, der allerede er i lys lue.
Velkommen til Foxborough og denne AFC-divisionskamp.
Brady træder frem på venstre fod og kaster mod mållinjen.
Touchdown!
Patriots har kurs mod deres sjette AFC-sejr i træk.
Flot klaret.
- Fedt, mester! - Ja, for fanden.
Det var satme godt.
Okay, nu skal I høre.
Vi skal spille langt bedre til næste kamp.
Vi ses kl. 13 på tirsdag, og så ser vi den her kamp igen,
for der er ting, der ikke er skidefantastiske.
I lod de andre få bolden i et væk.
I glemte at takle. Ingen blokerer tre mod quarterbacken.
Heldigvis vandt vi alligevel,
men jeg siger bare, det ikke holder i længden.
Med Belichick virkede det nogle gange,
som om vi tabte kampen, selvom vi havde vundet.
Det var brutalt.
Han kritiserede alle spillere på holdet, og han kritiserede især Tom.
Man ser mange trænere i ligaen
og det varme forhold, de har til stjernespillerne.
Sådan var Bill aldrig.
TEAMMØDE
Vi gentager os selv og bliver tampet for det samme pis,
vi altid er blevet tampet for.
I skal ikke sidde der og tro, det ikke er et problem.
For det er det!
Da jeg kom til New England,
overraskede Belichicks behandling af Brady mig.
Jeg kan huske engang,
hvor han viste en masse fejl... Det var fejl og ikke højdepunkter.
Missede afleveringer, fumlefingeri, blokeringer og taklinger.
Første fejl, han viste, var Tom Bradys.
Han vendte sig og så på Brady og sagde: "Hvad fanden er det for noget lort?"
Han viser det igen og ser sig halvvejs over skulderen...
Han vender sig og siger:
"Jeg kan fandeme få Johnny Foxborough til at kaste bedre end det der."
Helt åben. Ser intet og bliver taklet.
Skulle vi have været bedre? Ja. Var vi det? Nej.
Jeg kan huske, at Bill skældte Brady hæder og ære fra
og virkelig gav ham verbal røvfuld.
Han sagde: "Siger I virkelig, at min Hall of Fame-quarterback
ikke kan fuldføre en simpel manøvre?"
"Quarterback-manøvren er hæslig. Helt til rotterne."
Jeg sad der bare med åben mund og polypper.
For jeg tænkte: "Det er Tom Brady! Manden har vundet fire Super Bowls."
Men sådan er Bill bare. For ham er ingen større end selve holdet.
Som træner behandler han alle ens,
for han føler, det giver holdet den bedste chance for succes.
Han er aldrig nervøs for at træde nogen over tæerne.
Det blæser han på.
"Skrid, hvis du er fornærmet. Jeg kan finde en anden."
Tom kunne ret let have sagt:
"Okay, Bill. Du kan rende mig. Sæt en anden på banen."
Jeg talte selv med Tom og sagde: "Du er som en banket køter.
Du sidder dér med halen mellem benene. Men du stiller hele tiden op igen."
Tom og jeg diskuterede tit, hvordan Bill behandlede ham.
Tommy er meget følsom.
Han søgte altid Bills anerkendelse,
nærmest som om de var far og søn.
Men den type anerkendelse ligger slet ikke til Bill.
Patriots sigter efter holdets femte Super Bowl-sejr
i æraen med Tom Brady og Bill Belichick.
Bill gjorde det meget klart, at han ikke gik op i Toms følelser.
Det her er jo Super Bowl.
Smerten varer ikke ved, men sejren varer evigt.
Og det varer evigt, hvis man taber.
Snakken går livligt, og meget af den handler om Tom Brady.
Spillernes "arv" er altid et emne på denne tid af året.
Vinder han kampen,
må han anses for at være den bedste quarterback i Super Bowl.
Jeg kan huske, at Tom før Super Bowl havde en del om ørerne ud over sporten.
Han havde en masse ting at overveje.
Men i sidste ende var Tom jo holdets hjerteblod.
- Jeg elsker dig. - Lige over!
Vi arbejdede for Bill, men vi spillede for Tom.
New England Patriots har atter
sikret sig en plads ved verdens største sportsbegivenhed.
39-årige Tom Brady sagde netop, at han er i sit livs bedste form.
Han startede sæsonen med karantænen over fire kampe,
men Tom Brady prøver i aften at skrive historie
og blive den første quarterback, der vinder fem Super Bowls.
Kom så!
MVP tre gange ved Super Bowl. Er manden kampklar?
Vi får at se, hvad Tom Brady
og New England Patriots' offensiv kan byde på.
Atlantas spillere er så unge.
Mange af dem er vokset op med at se Tom Brady spille til Super Bowl.
Nu skal de stå deres livs prøve.
Edelman misser afleveringen og bliver taklet.
Jeg forventede en aggressiv kamp.
Brady. Fældet på midtbanen.
Jeg havde ikke regnet med, at deres forsvar ville være så godt.
De var bare alle vegne.
Og der røg han igen!
Det nye unge forsvar her er kommet godt fra start.
Det var ikke, hvad Tom Brady håbede på.
Man kunne mærke, at fløjen nu nærede håb.
Angrib så, D! Bolden er der ikke endnu, Keith.
Det føltes, som om de var tændte
og klar til at udrette skader og dele stryg ud.
Falcons spiller i et lidt andet tempo,
end hvad Patriots har gjort. Freeman er straks afsted!
Touchdown, Atlanta!
Og Atlanta indtager føringen ved Super Bowl 51.
Syv-nul.
Hør efter. Når vi ser spillerne løbe langs ydersiden,
skal vi ikke jagte dem for langt. De kan nå hele vejen.
Jeg siger bare, at når de angriber, skal vi være lige der.
Tjek afleveringspunktet, og afsted.
Hele ugen sagde Bill,
at det er sådan et hold, hvor vi ikke må komme bagud 14-3 eller 21-10.
Ryan. Målzonen.
Der afleveres til touchdown.
Stillingen er nu 14-0.
Intet team har før indhentet
to touchdowns fra et andet hold og så vundet Super Bowl.
Vi var godt nok i knibe.
Vi begik simpelthen for mange fejl,
og Atlanta er jo et godt hold, der forstod at udnytte fejlene.
Vi spillede bare dårligt.
Brady er dækket, men misser Julian Edelman, der er helt fri.
De er ved at få en gedigen røvfuld. Det bliver deres livs nederlag.
Men de har Tom Brady.
Ja, jeg er aldrig helt tryg.
14-0 til Atlanta.
Brady får bolden fra Andrews.
Jeg løb tilbage for at aflevere.
Jeg kan huske, at jeg slap bolden...
Så tænker man: "Nej, for fanden!"
Opsnappet!
Robert Alford kommer løbende.
Alford, 40, 30, 20, 15, 10, 5.
Han går uudfordret ind i målzonen til et touchdown efter 74 meter.
De snød helt og holdent en dreven quarterback.
Jeg forærede de andre et touchdown i Super Bowl.
Værre bliver det fandeme ikke.
Når det sker, tænker man bare:
"Fuck, hvis vi taber kampen...
...vil de aldrig tale om andet."
Om at jeg er færdig, ikke?
Kan det blive værre for New England?
Otte og et halvt minut tilbage af tredje halvleg.
Atlanta 28, New England 3.
Det var et totalt chok.
Det er bare... Det er det værste scenarie for Tommy.
For hele hans arv, ikke?
Det var chokerende.
Der var bomstille i presselogen.
Den første udgave af Boston Globe var gået i trykken,
før kampen var forbi, med et billede af Brady på forsiden.
Han havde lige afleveret bolden, hvor han totalt klokkede i det.
Det føltes som enden på Brady, ikke?
DEN BITRE ENDE
Måske havde Belichick ret.
Quarterbacks ved vejs ende i karrieren kan lynhurtigt blive virkelig ringe.
For helvede, det der må vi gøre bedre.
Fuck!
Det der lort kan bare ikke undskyldes.
Da de var bagud 28-3, var der ikke meget tilbage at håbe på.
Man kan tænke på kampe, hvor Patriots kom igen,
men 28-3 er virkelig meget.
Så meget har ingen indhentet ved Super Bowl nogensinde.
Godt klaret. Det tager hele natten. Flot klaret.
De unge Atlanta-spillere er tændt. De fører med 25 point.
I 2016 arbejdede jeg for Falcons som undermanager.
Da vi førte 28-3, sad jeg og fulgte jeg med i kampen.
Vi havde en suite til alle de ansatte.
Alle dem, jeg arbejder med, jubler og lykønsker hinanden,
og alle er bare... Det er gået helt amok.
Men jeg var ude i tovene.
Jeg var nervøs, ikke?
Nogen dunkede mig i ryggen og sagde: "Op med humøret, Scott. Nyd det nu."
Og jeg blev rasende.
Jeg fløj op og sagde: "I fatter jo ikke en skid.
Ham nummer 12 ude på banen er footballs Freddy Krueger.
Han kommer tilbage...
...og han nakker os!
Bed til, at han ikke nakker os alle."
Det ville være et helt uhørt comeback,
hvis Patriots kan vende skuden nu, de er bagud med 25.
Anden down ved knap syv meter.
Bradys aflevering gribes.
Slipper fri af taklingen, og første down til White.
Brady fandt sin mand. Første down.
Amendola med to ekstrapoint.
Nu sker det fandeme!
Afleverer til venstre. White op langs indersiden.
Kaster sig over målstregen. Touchdown til Patriots!
Måske er det lige det, der skal til.
Nu ved vi, vi kan score mod dem.
Men kan vi score nok, før tiden er gået?
Der afleveres fra 30 meter,
og Gostkowski får det nu til at handle om 16 point.
Kom så! Flot! Bare klø på.
Hurtigt og aggressivt.
Ryan er væk fra opstillingen.
Taklet og mister bolden.
Taber bolden.
- New England har den! - Ja!
Nu giver vi dem stryg! Nu skal de få betalt!
Koncentrer jer nu. Totalt laser.
Tom lod sig ikke mærke med noget
og viste aldrig tegn på, at det her ikke kunne lade sig gøre.
16 point bagud, og der er syv minutter tilbage.
- Patriots! - Kom så, Pats!
Kom så, TB 12!
Jeg så op på uret, og vi var 16 point bagud.
Tilbage, ser til venstre og til Amendola!
Touchdown, Patriots!
Tom afleverer, og jeg tænker: "Okay, jeg kan klare lidt mere."
Og Brady viser hele verden, at de går efter to point mere.
Over til White, der løber op ad midtbanen.
Han får de to point!
New England er med igen med 28-20.
Slap af, venner. Vi angriber igen, når vi har bolden.
Da først det kørte for os,
begyndte Atlanta at frygte, når vi markerede.
"Vi vidste, det ville ske. Hvad gør vi nu?"
Der er intet at frygte.
Bare rolig. Tag det roligt.
Vi går hårdere til den. Hårdere og vildere.
Vi giver alt, vi har!
Kan de klare 83 meter her, har de faktisk en chance at udligne.
Tro på det.
- Kom så. - Tro på det.
Tro på det, venner.
Lad quarterbacken skære igennem, og gå så til den.
Ingen andre skal have den bold.
Vi pressede på.
Jeg var ret sikker på, Tom ville sigte mod mig.
Men jeg kom for hurtigt afsted.
Jeg løb ikke, som jeg skulle.
Og jeg så mig over skulderen.
Jeg kan huske DB'ens blik.
Jeg så ham se på bolden og tænkte bare: "Pis."
Interception.
Vi taber fandeme da Super Bowl.
Der er Edelman. De mister bolden, og afleveringen er...
...der ikke endnu.
Jeg greb den! Jeg fik den!
Det var fandeme vildt!
- Hold da kæft. Se lige. - Se.
- Den ramte jorden! - Nej.
Holdets skæbne afgøres nu af den bold.
Det hele skete så hurtigt, så det var ren reaktion.
Den er grebet!
- Hold da op! - Helt utroligt.
Jeg indrømmer, jeg var ved at tisse i bukserne,
for det hele kunne have været slut der.
Dommerafgørelsen gennemgås og opretholdes.
Modtagerens hånd er under bolden.
Bolden rørte ikke jorden.
Jules kommer der med bolden.
Det føltes som skæbnen, ikke?
At det er skæbnen, at vi skulle spille uafgjort.
Tom tager bolden og afleverer til White.
Op langs midtbanen! Touchdown til Patriots!
Jeg tror ikke mine egne øjne.
Nu kommer det vigtigste forsøg på to point nogensinde for Patriots.
57 sekunder tilbage. To point fra udligning.
Tom tager bolden, hurtig aflevering til Amendola, der ryger til venstre.
Han rækker ind over mållinjen, og det står nu lige ved Super Bowl 51!
Det står nu lige, og der er 57 sekunder tilbage.
Man tror aldrig, man kan tabe en kamp, hvor man fører 28-3.
Men desværre opdagede modstanderne,
at når man spiller mod Tom Brady på landsdækkende TV
med millioner af seere, er det ikke slut, før det er helt slut.
Her kommer Tom Brady.
New England Patriots har overtaget og dominerer nu kampen.
Tom Brady kan noget, vi ikke kan.
Brady. Flot aflevering til Amendola!
Han formår simpelthen at vende en kamp.
Afleveringen gribes, Hogan.
Og når man ser Brady, ser man virkelig en mester.
Patriots vinder Super Bowl 51 med touchdown lige her.
Grøn 19. Hut!
Over til White og ind under højre arm.
Op langs banen og fremefter. Frem mod målstregen!
Touchdown!
Det er simpelthen Super Bowls bedste comeback nogensinde!
Indhenter 31 point.
En helt utrolig og fantastisk afslutning.
Og Falcons sidder fuldstændig målløse tilbage.
Super Bowl mod Falcons var både magisk og underlig.
De fortsatte dynastiet. Og det har de gjort takket være deres quarterback.
At vinde netop den kamp var et vendepunkt for Brady.
Nu må de anerkende ham som den bedste spiller nogensinde.
Før i aften har ingen quarterback nogensinde vundet fem Super Bowls.
Bortset fra Tom Brady.
Tom Brady er aldrig færdig. Verdens bedste spiller?
Det er han for mig!
Se lige Brady. En ring mere.
Jeg synes, at Toms præstation
ligesom alle andres hænger sammen med noget udover blot ham selv.
Men ikke mange kan gøre, hvad Tom Brady gjorde,
og ikke på det stadie i karrieren.
- Halløj! - Hold da fest!
- Jeg er sgu vild med jer! - Hold da fest!
Fed kamp! Du er sgu verdens bedste.
- Sådan skal det bare gøres. - Og du er satme da den bedste!
Du er fandeme den bedste!
Endelig følte jeg, at hele sagaen var afsluttet.
Alt det bedste, du!
Utroligt.
Vi slog igennem.
- Tommy! - Jeg elsker dig, skat. Så højt.
Nu kunne jeg begynde at gå efter det, jeg ville have.
Jeg tror, jeg gik efter det, jeg mente, var mit potentiale.
Jeg ville jo spille, til jeg var midt i 40'erne.
Så lad mig komme til. Lad mig vise, hvad jeg kan.
ROGER GOODELL, NFL-KOMMISSÆR
Robert, du ved, hvor svære de er at vinde.
Det her er den femte under din ledelse sammen med træner Belichick og Tom Brady.
Vi er stolte af dig. Tag dit trofæ med hjem til New England.
Der er sket meget de sidste to år.
Jeg tror ikke, det er noget, vi behøver forklare.
Det her er helt uden sammenligning.
Det er en ny æra, hvor vi dominerer.
Træner Belichick, derovre. Ved siden af mig, træner.
Men holder du som Bill Belichick øje med Brady
og tænker: "Er tiden inde?"
Eller lader du ham løbe så længe, han vil løbe?
Tænker Tom Brady: "Jeg bestemmer, når jeg stopper.
Se, hvad jeg kan"?
Jeg har NFL's bedste træner,
så hvorfor ikke også den bedste quarterback, Tom Brady!
"Jeg er ikke bare NFL's bedste spiller, men den bedste spiller nogensinde."
Nu tager vi pokalen med hjem.
De to helt store navne i NFL.
Men det er også to alfa'er.
Men med to personligheder med præstationer på det niveau...
...var et sammenstød uundgåeligt.
Tekster af: Helle Kaiser-Nielsen